John Hefin

Cyfarwyddwr a chynhyrchydd ffilm, teledu a drama o Gymru oedd John Hefin MBE (14 Awst 1941 – 19 Tachwedd 2012). Un o Dre Taliesin oedd John Hefin. Cafodd ei addysg yn 
Ysgol Ramadeg Ardwyn, Aberystwyth ac yna aeth i Goleg y Drindod a chafodd yno y cyfle i ddangos ei ddawn dan hyfforddiant Norah Isaac.Barn Rhif 599/600 Rhagfyr/Ionawr 2012/1213 td 31

Chwaraeodd ran bwysig yn sefydlu Comisiwn Ffilm Cymru a’r cwrs ffilm a theledu ym Mhrifysgol Aberystwyth.

John Hefin a David Meredith a baentiodd Craig Elvis ym 1962.

 Gyrfa
Ymysg ei waith mwyaf adnabyddus oedd The Life and Times of David Lloyd George a’r ffilm gomedi Grand Slam. Roedd John Hefin, ar y cyd â Gwenlyn Parry, yn gyfrifol am greu cyfres Pobol y Cwm.

Fel pennaeth Drama y BBC yng Nghymru bu'n gyfrifol am Bus to Bosworth lle mae Kenneth Griffith yn mynd â llond bws o blant ysgol i ymweld â maes Brwydr Bosworth. Bu hefyd yn gyfrifol am Tough Trade (gydag Anthony Hopkins fel y prif actor), O.M. am fywyd O.M. Edwards, a Mr. Lolipop, M. A. 

Mae'n debyg mai ei gynhyrchiad mwyaf dadleuol oedd The Mimosa Boys (1985) sy'n herio fersiwn swyddogol ar fomio y Sir Galahad adeg Rhyfel y Falklands.John Hefin: Film-maker whose work celebrated Wales and its people  Ysgrif Goffa gan Meic Stephens yn The Independent 5.12.12 Adalwyd 4 Rhagfyr 2012]

 Gwobrau ac anrhydeddau 
Derbyniodd Wisg Wen a dod yn rhan o'r Orsedd yn 2003.
Derbyniodd MBE am ei wasanaeth i fyd y ffilm yng Nghymru yn 2009.
Cafodd ei anrhydeddu am ei gyfraniad at ddrama teledu yng ngwobrau Bafta Cymru yn 2012.
Gwobr Cyfrwng am ei gyfraniad i fyd cyfryngau Cymru yn 2012.

 Cyfeiriadau 

Categori:Cyfarwyddwyr ffilm o Gymru
Categori:Cyfarwyddwyr teledu o Gymru
Categori:Cynhyrchwyr ffilm o Gymru
Categori:Cynhyrchwyr teledu o Gymru
Categori:Genedigaethau 1941
Categori:Marwolaethau 2012
Categori:Pobl addysgwyd yn Ysgol Ardwyn, Aberystwyth
Categori:Enillwyr Gwobr BAFTA Cymru